ҮЛГІЛІК

Кабель
ЛИЦЕНЗИЯЛЫҚ ШАРТ № _______

шығармаларды, фонограммаларды және орындауларды пайдаланғаны үшін құқық беру және сыйақы төлеу туралы
Алматы қ. «»______ 20____ ж.

Сабақтас құқықтар иеленушілерінің мүліктік құқықтарын ұжымдық негізде басқаратын ұйым ретінде әрекет ететін бұдан әрі – «Ұйым» деп аталатын _______________________, Қоғам Жарғысы негізінде әрекет ететін _______________ тұлғасында бір тараптан, және

Жарғы негізінде әрекет ететін Бас директор __. тұлғасында бұдан әрі – «Пайдаланушы» деп аталатын «» ЖШС екінші тараптан,

Қазақстан Республикасының қолданыстағы заңнамасының талаптарын орындау мақсатында және мына жайттарды ескере отырып:

• Пайдаланушы сабақтас құқық объектісіне жататын шығармаларды жария түрде орындауды жүзеге асырады;

• Ұйымға құқық иеленушілермен фонограммаларды және осы фонограммаларда жазылған орындауларды орындағаны үшін фонограмма шығарушылар мен орындаушыларға сыйақы жинауға, бөлуге және төлеуге тиісінше уәкілеттік берілген және Қазақстан Республикасы Әділет министрлігінің Зияткерлік меншік құқықтары жөніндегі комитеті берген тиісті аккредитациялары бар;

• осы Шарт Қазақстан Республикасының заңнамасымен қорғалатын авторлық құқық объектілерін заңды пайдалану мәселелерін қозғамайды және Пайдаланушыны авторлардан немесе авторлардың мүліктік құқықтарын ұжымдық негізде басқару жөніндегі қоғамнан тиісті лицензия алу қажеттілігінен босатпайды,

төмендегілер туралы осы Шартты жасасты:

1. Негізгі ұғымдар

1.1. Орындаушы – рөл ойнайтын, ән айтатын, оқитын, мәнерлеп оқитын, музыкалық аспапта ойнайтын немесе әдебиет пен өнер шығармаларын өзге де тәсілмен орындайтын (соның ішінде эстрадалық, цирктік немесе қуыршақ нөмірлерін) актер, әнші, музыкант, биші немесе өзге де тұлға, сондай-ақ спектакльдің қоюшы-режиссері және дирижер;

1.2. Фонограмма шығарушы – кез келген орындаудың немесе өзге де дыбыстардың алғашқы дыбыс жазбасын жасау бастамасы мен жауапкершілігін өзіне алған жеке немесе заңды тұлға;

1.3. Кабель арқылы хабарлау – кабель, сым, оптикалық талшық немесе соған ұқсас құралдардың көмегімен жалпы жұртшылықтың назарына жеткізу үшін эфирлік немесе кабельдік хабар тарату ұйымдарының шығарманы, фонограмманы, орындауды, хабарды беруін жүзеге асыруы;

1.4. Ретрансляция – басқа бұқаралық ақпарат құралының теле- немесе радиобағдарламаларын қабылдау және техникалық құралдардың пайдаланылуына қарамастан, бір уақытта немесе жазбада толық әрі өзгеріссіз тарату.

1.5. Трансляция – теледидар және радиобағдарламаларды тарату үшін хабар тарататын радиоэлектрондық құралдарды, кабельдік желілерді және радиожиілік спектрінің номиналдарын пайдалана отырып, ақпаратты беру процесін жүзеге асыру.

1.6. Шығармалар – музыкалық шығармалар (мәтіні бар және мәтіні жоқ), аудиовизуалды шығармалар (тиісті техникалық құрылғылардың көмегімен көру және есту (дыбыспен сүйемелденген жағдайда) қабылдауға арналған, өзара байланысты кадрлардың немесе бейнелердің (дыбыспен немесе дыбыссыз сүйемелденген) жазылған сериясынан тұратын шығарма).

2. Шарттың мәні

2.1. Ұйым Пайдаланушыға Шартта белгіленген шарттарда құқық иеленушілердің осы фонограммаларда жазылған шығармаларын, фонограммаларын және орындауларын _________ кабельдік желісі арқылы жалпы жұртшылықтың назарына жеткізуге ерекше емес құқықтарды береді (құқық иеленушілердің тізімі Ұйыммен Лицензиялық шарттар жасасқан және www.kazamanat.kz сайтында орналастырылған), сондай-ақ шығармаларды, фонограммаларды және орындауларды пайдаланғаны үшін сыйақы жинайды.

2.2. Пайдаланушы шығармаларды, фонограммаларды және осы фонограммаларда жазылған орындауларды жалпы жұртшылықтың назарына жеткізуді жүзеге асырады және осы Шарттың шарттарына сәйкес Ұйымға құқық иеленушілер үшін сыйақы төлейді.

2.4. Шарт келесілерге қолданылмайды:

2.4.1. Пайдаланушының шығармалардан, фонограммалардан және орындаулардан басқа өзге авторлық құқық объектілерін пайдалануына байланысты туындайтын қатынастарға;

2.4.2. авторлардың, фонограмма шығарушылардың және орындаушылардың мүліктік емес құқықтарына.

3. Қаржылық шарттар

3.1. Осы Шарт бойынша фонограммаларда жазылған шығармаларды, фонограммаларды және орындауларды пайдаланғаны үшін Пайдаланушы тоқсан сайын кабельдік/жерсеріктік теледидар қызметтері үшін абоненттік төлемнен алынған Пайдаланушы табысының ___% мөлшерінде сыйақы төлеуге міндетті.

3.2. Сыйақы төлеу тоқсан сайын, есепті тоқсаннан кейінгі айдың 25-күнінен кешіктірілмейтін мерзімде Ұйымның есеп айырысу шотына аудару арқылы жүзеге асырылады. Ұйым Пайдаланушыдан аударылған сыйақы сомасын растайтын құжаттарды сұратуға құқылы.

3.3. Пайдаланушы тоқсан сайын, есепті тоқсаннан кейінгі айдың 10-күнінен кешіктірілмейтін мерзімде осы Шартқа № 1 қосымшаға сәйкес нысан бойынша Есепті электрондық нұсқада https://kaz-amanat.web.app платформасына жүктеу, кейіннен мөрмен және қолмен куәландырылған қағаз нұсқасын ұсыну арқылы немесе ЭҚА (электрондық құжат айналымы) платформасы арқылы электрондық цифрлық қолтаңбамен қол қойылған электрондық құжат форматында Ұйымға ұсынады. Есеп толық әрі шынайы болуы тиіс.

3.4. Ұйым осы Шарттың 3.3-тармағына сәйкес Есепті алғаннан кейін 5 (бес) жұмыс күнінен кешіктірмей ЭСФ порталында электрондық орындалған жұмыстар актісін ұсынуға немесе Пайдаланушының электрондық мекенжайына скан-көшірмесін алдын ала жібере отырып, орындалған жұмыстар актісінің қағаз нұсқасын пошта арқылы екі данада Пайдаланушыға жіберуге, сондай-ақ егер бұл ҚР қолданыстағы заңнамасында көзделген болса, электрондық шот-фактураны ұсынуға міндеттенеді. Пайдаланушы осы құжаттарды алғаннан кейін 5 (бес) жұмыс күні ішінде электрондық орындалған жұмыстар актісін бекітуге немесе Ұйымның мекенжайына өз тарапынан қол қойылған және мөрмен (бар болса) куәландырылған орындалған жұмыстар актісінің қағаз нұсқасының бір данасын жіберуге немесе орындалған жұмыстар актісіне қол қоюдан бас тарту туралы жазбаша негізделген бас тартуды жіберуге міндеттенеді. Егер осы тармақта көрсетілген мерзімде Пайдаланушы электрондық орындалған жұмыстар актісін бекітпесе немесе Ұйымның мекенжайына қағаз нұсқасындағы қол қойылған орындалған жұмыстар актісін не негізделген бас тартуды жібермесе, онда осы Шарт бойынша құқықтар Пайдаланушыға берілген және оның пайдаланғаны болып есептеледі.

3.5. Шарттың 3.2-тармағында көзделген міндеттемелер орындалмаған немесе тиісінше орындалмаған жағдайда, Ұйымның талабы бойынша Пайдаланушы мерзімі өткен әрбір күн үшін берешек сомасының 0,1%-ы мөлшерінде, бірақ берешек сомасының 10%-ынан аспайтын көлемде өсімпұл төлейді, бұл Пайдаланушыны Шартта көзделген міндеттемелерді толық көлемде орындаудан босатпайды.

3.6. Шарттың 3.4-тармағында көзделген міндеттемелер орындалмаған немесе тиісінше орындалмаған жағдайда, Ұйымның талабы бойынша Пайдаланушы мерзімі өткен әрбір күн үшін 1000 (бір мың) теңге мөлшерінде тұрақсыздық айыбын төлейді, бұл Пайдаланушыны Шартта көзделген міндеттемелерді толық көлемде орындаудан босатпайды.

3.7. Айыппұл санкцияларын (тұрақсыздық айыбы, айыппұл, өсімпұл т.б.) есептеу және ұсыну Тараптардың міндеті емес, құқығы болып табылады және егер олар ұсынылмаса, есептелуге және төленуге жатпайды.

4. Тараптардың кепілдіктері

4.1. Ұйым Пайдаланушы осы Шарт шеңберінде төлейтін сыйақыны тиісті құқық иеленушілерге бөлуге және төлеуге кепілдік береді.

4.2. Ұйым Пайдаланушының Шарт бойынша міндеттемелерін толық және уақтылы орындауы шартымен, Пайдаланушыдан түскен сыйақыны уақтылы бөлу және төлеу бөлігінде құқық иеленушілердің Пайдаланушыға қоюы мүмкін мүліктік талаптарын реттеуге кепілдік береді.

4.3. Ұйым Шарттың орындалуына байланысты алынған мәліметтердің құпиялылығын сақтауға міндеттенеді және үшінші тұлғалардың Пайдаланушының экономикалық және қаржылық жағдайы туралы ақпарат алуына негіз болатын мәліметтерді жария етпеуді қамтамасыз ету үшін барлық шараларды қабылдауға кепілдік береді (құқық иеленушілер арасында алынған сыйақыны бөлу және қаржылық бақылау үшін қажетті тиісті ақпаратты алмасуды қоспағанда).

5. Дауларды шешу

5.1. Тараптардың осы Шарт бойынша өз міндеттемелерін орындамауы немесе тиісінше орындамауы Қазақстан Республикасының қолданыстағы заңнамасына және осы Шартқа сәйкес жауапкершілікке әкеп соғады.

5.2. Осы Шартта көзделген мәселелер бойынша немесе оған байланысты Ұйым мен Пайдаланушы арасында келіспеушіліктер мен даулар туындаған жағдайда, Тараптар оларды келіссөздер жолымен шешу үшін барлық шараларды қабылдайды.

5.3. Шартпен (контрактпен) байланысты туындайтын және/немесе оны жасасуға, түсіндіруге, бұзуға, тоқтатуға, жарамсыздығына қатысты кез келген мүліктік және/немесе мүліктік емес даулар, келіспеушіліктер, талаптар «Аманат» авторлық және сабақтас құқықтарды қорғау жөніндегі коммерциялық емес ұйымы» Жеке мекемесінің www.kazamanat.kz сайтында жарияланған қолданыстағы Регламентіне (бұдан әрі – Регламент) сәйкес зияткерлік меншік жөніндегі тұрақты жұмыс істейтін Халықаралық коммерциялық төрелік сотта (Қазақстан Республикасы, Алматы қаласы) (бұдан әрі – Төрелік) түпкілікті реттелуге және шешілуге тиіс.

Төрелік шешімі түпкілікті болып табылады.

Аталған даулар, келіспеушіліктер, талаптар (талқылау нысаны) Қазақстан Республикасының материалдық құқық нормаларына сәйкес шешіледі.

Төрелік құрамы Регламентке сәйкес бірден үшке дейінгі төрешіні қамтиды.

Егер Регламентке сәйкес белгіленген мерзімде тараптардың бірі өзінің төрешісін тағайындамаса, дауды зияткерлік меншік жөніндегі Халықаралық коммерциялық төрелік соттың төрағасы бекіткен бір төреші (жеке дара) қарайды.

Төрелік талқылауды өткізу орны – Алматы қаласы.

Төрелік талқылауының тілі – орыс тілі.

5.4. Тараптар осы Шарт жасалғаннан кейін туындаған дүлей күш жағдайларының (форс-мажорлық жағдайлар), яғни соғыс, ереуіл, мемлекеттік билік пен басқару органдарының тыйым салу актілері, өрт, көлік немесе өндірістік апат, жер сілкінісі, циклондар және міндеттемелерді орындауға немесе тиісінше орындауға кедергі келтіретін сипаттағы басқа да табиғи құбылыстар сияқты алдын ала болжауға және ақылға қонымды шаралармен жол бермеуге болмайтын төтенше сипаттағы оқиғалардың салдарынан осы Шарт бойынша өз міндеттемелерін ішінара, толық орындамағаны немесе тиісінше орындамағаны үшін жауапкершіліктен босатылады.

Тараптар форс-мажорлық жағдайларға сілтеме жасаған кезде форс-мажорлық жағдайлар басталған сәттен бастап 5 (бес) жұмыс күні ішінде қабылданған міндеттемелерді орындаудың уақытша мүмкін еместігі туралы бір-бірін жазбаша нысанда хабардар етуге міндетті. Ақпаратта жағдайлардың сипаты туралы мәліметтер, олардың осы Шарт бойынша міндеттемелерді орындауға тигізетін әсерінің сипаттамасы болуы тиіс.

Көрсетілген мерзімде форс-мажорлық жағдайлардың басталғаны туралы хабарламаған жағдайда, хабарламаған Тарап мұндай жағдайларға сілтеме жасау құқығынан айырылады.

6. Шарттың қолданылу мерзімі. Оны бұзудың шарттары мен салдары

6.1. Осы Шарт күшіне енеді, 2026 жылғы « » маусымынан бастап туындаған Тараптардың өзара қарым-қатынастарына қолданылады және таратылады, сонымен қатар 2026 жылғы «31» желтоқсанға дейін қолданылады.

6.2. Егер Шарттың қолданылу мерзімі аяқталуға дейін 30 (отыз) күнтізбелік күннен кешіктірмей Тараптардың ешқайсысы екінші Тарапқа Шартты ұзартудан бас тарту туралы жазбаша түрде хабарламаса, Шарттың қолданылу мерзімі әр кез автоматты түрде бір күнтізбелік жылға ұзартылады.

6.3. Тараптардың кез келгені екінші Тарапқа Шарт бұзылатын күнге дейін кемінде 30 (отыз) күнтізбелік күн бұрын бұл туралы жазбаша хабарлай отырып, осы Шартты біржақты тәртіппен мерзімінен бұрын бұзуға құқылы.

6.4. Осы Шартқа енгізілетін барлық өзге өзгерістер мен толықтырулар олар жазбаша нысанда жасалған және екі Тараптың уәкілетті тұлғалары қол қойған жағдайда ғана жарамды болады.

6.5. Осы Шарттың қолданылуы Тараптардың өзара келісімі бойынша жаңа Шарт жасасу кезінде немесе Тараптардың бірінің қалауы бойынша Қазақстан Республикасының қолданыстағы заңнамасында көзделген тәртіппен тоқтатылуы мүмкін. Шарт бұзылғаннан кейін Пайдаланушы тиісті лицензияны (рұқсатты) алу үшін Ұйымға қайта жүгінуге құқылы.

6.6. Тараптардың ешқайсысы екінші Тараптың жазбаша келісімінсіз осы Шарт бойынша құқықтары мен міндеттемелерін үшінші тұлғаларға беруге құқылы емес.

6.7. Банктік реквизиттер, атау немесе заңды мекенжай өзгерген жағдайда, Тараптар бұл туралы үш жұмыс күні ішінде бір-бірін хабардар етуге тиіс, бұл ретте көрсетілген өзгерістерді бекіту мақсатында Тараптар арасында қосымша келісім жасасу талап етілмейді. Өзгерістер туралы хабарламалар түскенге дейін Тараптардың ескі мекенжайлар мен шоттар бойынша жасаған барлық әрекеттері тиісінше орындалды деп есептеледі. Шартқа енгізілетін барлық өзгерістер мен толықтырулар олар жазбаша нысанда жасалған және оған екі Тарап қол қойған жағдайда жарамды болады.

6.8. Осы Шартпен реттелмеген барлық мәселелер бойынша Тараптар Қазақстан Республикасының қолданыстағы заңнамасын басшылыққа алады.

6.9. Осы Шарт тең заңды күші бар, орыс тілінде екі бірдей данада жасалды, Ұйым мен Пайдаланушы үшін бір-бір данадан беріледі.

№ 1 қосымша – Пайдаланушы есебінің нысаны, 2 парақта.

Тараптардың мекенжайлары мен банктік реквизиттері:
№ 1 Қосымша

Фонограммалар мен орындауларды пайдаланғаны үшін құқық беру және сыйақы төлеу туралы 2019 жылғы “___” _______ № _____ Шартқа

Пайдаланушы______________

Кабельдік желі ______________

Орындаушылардың, фонограмма шығарушылардың шығармаларын кабель арқылы хабарлау жолымен пайдалану көлемі туралы мәліметтер

20_____ ж. _______________________ үшін (кезеңді көрсету)

Сыйақы сомасы ____________

Пайдаланушыдан:

_____________/

